Vasile Miriuță, verdict clar în lupta pentru titlu: "Au cel mai experimentat antrenor!"
FCSB, liderul Superligii, a fost surclasată de Rapid, pe Arena Națională, 0-4 (0-1), în etapa a 30-a, ultima a sezonului regulat.
Prima parte a sezonului s-a terminat, iar FCSB va evolua in play-off din poziția de lider.
În lupta pentru titlu mai sunt agrenate cu șanse reale CFR și Rapid.
Chiar dacă FCSB a dominat campionatul, Rapid pare ca a reușit să destabilizeze după ultima victorie.
Vasile Miriuță consideră că din punct de vedere al valorii lotului, Rapid are cele mai mari șanse la titlu.
"Au un lot de jucători valoroşi Rapid, iar FCSB şi CFR nu au acest lucru. Din punctul ăsta de vedere, este cea mai avantajată. Acum sunt doar 10 jocuri, se poate întâmpla orice.
CFR-ul poate să vină datorită experienţei anumitor jucători. Rapidul, la ora actuală, arată cel mai bine. Uite ce bancă are Rapid şi uite ce bancă au CFR şi FCSB. Dintre toţi, Bergodi este cel mai experimentat antrenor", a spus Vasile Miriuţă, la Prima sport.